stanford-oval/wikipedia huggingface dataset:
משפט הטנגנסים
הוכחות > בנייה גאומטרית > משפט תאלס

להלן בנייה המוכיחה את המשפט על סמך משפט תאלס המבוססת על הוכחה שהוצגה במגזין "Mathematics Magazine" של איגוד המתמטיקאים האמריקאי:
עבור  \ \triangle ABC בו מתקיים  \ \alpha >\beta , נבנה מעגל בו C היא נקודת המרכז ו-CB הוא הרדיוס, ונסמן את D כהמשך הצלע AC משמאל, את E כהמשך אותה צלע מימין, כך שמתקיים:  \ a=CB=CD=CE.
בבנייה שביצענו, רואים את התוצאות הבאות:
\ AE=CE-CA=a-b.
\ DA=DC+CA=a+b.
\ DE הוא קוטר במעגל שבנינו. לכן, הזווית הנשענת עליו, היא זווית ישרה, כלומר:  \ \angle DBE=90^{\circ }.
נוריד גובה מקודקוד A במשולש ABE ונסמן את נקודת המפגש עם צלע BE ב-F. כלומר:  \ \angle AFE=90^{\circ }. מכאן כי  \ AF\|DB.
על פי משפט תאלס מתקיים:  \ AE/DA=FE/BF=(a-b)/(a+b).
ב- \ \triangle ABC מתקיים: \ \angle ACB=180^{\circ }-(\alpha +\beta ) . זווית זו היא גם זווית הראש במשולש שווה השוקיים BCE. לכן מתקיים:
\ \angle CEB=\angle AEF={\frac {180^{\circ }-\angle ACB}{2}}={\frac {1}{2}}(\alpha +\beta ).
באופן דומה,  \angle CBE={\frac {1}{2}}(\alpha +\beta ) ומכאן נקבל כי:  \angle ABF=\angle CBE-\beta ={\frac {1}{2}}(\alpha -\beta ).
על פי תכונות הטנגנס במשולש ישר-זווית מתקיימות המשוואות הבאות:
במשולש ABF:  \ tan(\angle ABF)=tan({\frac {\alpha -\beta }{2}})={AF}/{BF}.
במשולש AEF:  \ tan(\angle AEF)=tan({\frac {\alpha +\beta }{2}})={AF}/{FE}.
מחלוקת משוואות זו בזו נקבל את התוצאה הבאה:  \ {\frac {FE}{BF}}={\frac {tan({\frac {1}{2}}(\alpha -\beta ))}{tan({\frac {1}{2}}(\alpha +\beta ))}}.
על סמך תוצאה (4) נקבל:  \ {\frac {a-b}{a+b}}={\frac {tan({\frac {1}{2}}(\alpha -\beta ))}{tan({\frac {1}{2}}(\alpha +\beta ))}}.
הוכחות > בנייה גאומטרית > בניות נוספות

קיימות בניות גאומטריות נוספות המוכיחות את המשפט, בין בהסתמכות על דמיון משולשים ובין בהסתמכות על תכונות אחרות כגון משפט חוצה הזווית.
שימושים

כמו משפט הסינוסים ומשפט הקוסינוסים, גם במשפט הטנגנסים ניתן להיעזר לפתירת בעיות בהן ידועים רק גודלי שתי זוויות ואורך צלע אחת במשולש (שתי זוויות וצלע), או כאשר ידועים אורכי שתי צלעות וגודל אחת מהזוויות (שתי צלעות וזווית).
בעבר, לפני המצאת המחשבון, היו משתמשים בחוקי הלוגריתמים ובלוחות לוגריתמים על מנת לבצע חישובים במהירות. בשל העובדה כי משפט הקוסינוסים מורכב מפעולות חיבור וחיסור, קשה להמיר אותו לצורה לוגריתמית בת-חישוב, ולפיכך השתמשו במשפט הטנגנסים שאת תוצאתו קל יותר לחשב באמצעות הטבלאות.
כיום, לאחר המצאת המחשבון, נוח יותר לבצע חישובים בעזרת משפט הקוסינוסים, ולפיכך השימוש במשפט הטנגנסים פחות רווח.
ראו גם

משפט הסינוסים
משפט הקוסינוסים
הערות שוליים

↑  A History of Mathematics, מאת Carl Boyer, הוצאת אוניברסיטת פרינסטון, ניו ג'רזי, 1985, פרק 16
↑
תומאס פינק (Tomas Fincke) באתר MacTutor (באנגלית)
↑  משפט הטנגנסים - שימושים והוכחות מספרו של יוהאנס קפלר Astronomia Nova באתר Worldwide larouche youth movement (באנגלית)
↑  ,The Mathematics of Egypt, Mesopotamia, China, India, and Islam: A Sourcebook פרק 5: "Mathematics in Medieval Islam" מאת Berggren, J. Lennart, הוצאת אוניברסיטת פרינסטון, 2007
↑  Proof Without Words: The Law of Tangents, מאת Rex H.Wu, Mathematics Magazine גיליון 74, 2001
↑  שלוש הוכחות נוספות: Plane Trigonometry and Applications  מאת Ernest Julius Wilczynski, הוצאת Allyn & Bacon, בוסטון, 1914, עמ' 100-106.
| טריגונומטריה |
| --- | --- | --- |
| משפטים בטריגונומטריה | זהויות טריגונומטריות • משפט הסינוסים • משפט הקוסינוסים • משפט הטנגנסים • משפט לז'נדר על משולשים כדוריים • הגבול של sin(x)/x |  |
| פונקציות טריגונומטריות | טנגנס • סינוס • קוסינוס • פונקציות טריגונומטריות הפוכות |  |
ניתוח תוכן

ניתוח תוכן היא שיטת מחקר לניתוח של טקסטים במגוון פורמטים (טקסט כתוב, קול, תמונה, וידאו, דיגיטלי). שיטת ניתוח התוכן התפתחה במסגרת מדעי החברה האמפיריים והיא מגשרת בין הניתוח הכמותי הסטטיסטי לבין הבחינה האיכותנית של הפריטים הנבחנים. יש להבחין בין ניתוח תוכן לקיטלוג של טקסט, כאשר מטרתו של ניתוח התוכן היא להגיע למסקנות על-אודות דפוסים, קשרים או הבדלים בטקסטים הנבחנים. יתרונותיה של השיטה הם ביכולת לבחון באופן בלתי מתערב טקסטים בצורה המאפשרת את שחזור תהליך הניתוח ואת תיקונו במידת הצורך. חסרונותיה של השיטה מתמקדים במהימנותה, ביכולת המוגבלת להמיר טקסטים מסוימים למערכת מספרית תוך הסכמה רחבה ביחס להמרה זו.
הגדרות לניתוח תוכן

מקורן של ההגדרות המקובלות כיום לניתוח תוכן באמצע המאה העשרים. אחת מההגדרות המוקדמות של ברלסון מתייחסת לניתוח תוכן כשיטה לתיאור אובייקטיבי, שיטתי וכמותי של תכנים תקשורתיים. הגדרה מאוחרת יותר של קריפנדורף מתייחסת לניתוח התוכן כשיטה מחקרית אשר נועדה להסקה תקפה ובת שחזור של טקסטים להקשרי השימוש שלהם.
שלבים בניתוח תוכן

בדומה למערכי מחקר כמותיים אמפיריים אחרים, מבוצע הניתוח הטקסטואלי לאור שאלות והשערות ולאחר הגדרה של היחידות הנבחנות. יחידות של ניתוח תוכן הן מגוונות ויכולות לבחון רמות שונות של מרכיבים בטקסט: כתבות בעיתון, כותרות בעיתון, הודעות ברשתות חברתיות, תמונות באתרי אינטרנט, שלטי חוצות ועוד. לאחר הגדרת היחידות, מוגדרות הקטגוריות הבוחנות אותן (למשל: גודל בסמ"ר, צבע, נושא, מספר מילים חיוביות). הקטגוריות מופיעות בדף קידוד המכיל את האפשרויות השונות בכל אחת מהקטגוריות. דפי קידוד מכילים לעיתים גם הסברים, דוגמאות וכללי החלטה. באופן מסורתי בוצעו ניתוחי תוכן על ידי אנשים שהוכשרו ואומנו להמיר את הטקסטים באמצעות דף הקידוד למערכת מספרית (מקודדים/שופטים). אם הקטגוריות פשוטות וברורות אנו מצפים לרמת הסכמה גבוהה ביחס להמרת הטקסט למספרים. עם זאת, בשנים האחרונות מתרבות שיטות לניתוח תוכן הנעזרות באופן חלקי או מלא בתוכנות מחשב.
הערות שוליים

↑  באואר, מ.ו'. (2011). ניתוח תוכן קלסי: סקירה. בתוך מ.ו' באואר., ג'. גאסקל. (עורכים). מחקר איכותני: שיטות לניתוח טקסט תמונה וצליל (עמ' 151–174). רעננה: האוניברסיטה הפתוחה
↑  Neuendorf, K. A. (2017). The content analysis guidebook (2nd ed.). Thousand Oaks, CA: Sage
↑  Berelson, B. (1952). Content analysis in communication research. New York, NY, US: Free Press.
↑  Krippendorff, K. (2013). Content analysis. An introduction to its Methodology (3rd ed.). Thousand Oaks, CA: Sage
↑  Riffe, D., Lacy, S., & Fico, F. (2014). Analyzing media messages: using quantitative content analysis in research. (Routledge communication series). New York: Routledge/Taylor & Francis
| --- | --- |
בקרת זהויות :  NLI: 987007557969405171  BNE: XX533799  BnF: cb11940319x (data)  GND: 4027005-1  LCCN: sh85031537  NDL: 00576822  NKC: ph288769
סופיה קנין

| --- | --- |

 לידה:  4 בנובמבר 1998  (בת 25) מוסקבה, רוסיה
 מדינה:  ארצות הברית ארצות הברית
 מקום מגורים:  פמברוק פיינס, פלורידה, ארצות הברית
 גובה:  1.70 מטר
 יד חובטת:  ימין (חבטת גב היד בשתי הידיים)
 פעילות כמקצוענית:  2017–הווה (כ־7 שנים) 
 סה"כ פרסים שצברה:  9,799,165 דולר אמריקאי 
 יחידים
 מאזן קריירה:  214–120 (64.1%)
 דירוג שיא:  4 (9 במרץ 2020)
 זכיות בטורנירים:  5
 זוגות
 מאזן קריירה:  88–82 
 שיאי גראנד סלאם
 זכיות 1
 אליפות אוסטרליה הפתוחה:  זכייה (2020)
 אליפות צרפת הפתוחה:  גמר (2020)
 וימבלדון:  סיבוב שלישי (2023)
 אליפות ארצות הברית הפתוחה:  סיבוב רביעי (2020)
 תאריך עדכון 9 ביולי 2023
 
סופיה אנה "סוניה" קנין (באנגלית: Sofia Anna "Sonya" Kenin; נולדה ב-4 בנובמבר 1998) היא טניסאית מקצוענית אמריקאית יהודייה. ב 2020 הייתה במקום 4 בעולם בדירוג ה-WTA, דירוג השיא שלה.
הישג השיא שלה הוא זכייה בטורניר גראנד סלאם, באליפות אוסטרליה הפתוחה (2020), לאחר ניצחון בגמר על גרביניה מוגורוסה מספרד ב-3 מערכות (6-4, 2-6, 2-6).
ביוגרפיה

קנין נולדה במוסקבה, רוסיה להורים יהודים סבטלנה ואלכסנדר קנין, וכעבור מספר חודשים היגרה עם משפחתה לארצות הברית. כבר בשנת 1987 עברה המשפחה להתגורר בניו יורק, אך חזרה לרוסיה לקראת לידתה של קנין, על מנת להיעזר במשפחה המורחבת בגידולה.
היא החלה לשחק טניס בגיל 5, ובמשך 7 שנים, עד גיל 12, היא התאמנה בהדרכתו של ריק מאצ'י (אנ') בפלורידה ואחר כך בהדרכתו של ניק בולטיירי (אנ').
ביוגרפיה > 2020 > תואר גראנד סלאם ראשון בקריירה

באליפות אוסטרליה הפתוחה שנערכה בינואר זכתה קנין בתואר לנשים, לאחר שניצחה במשחק הגמר את גרביניה מוגורוסה מספרד ב-3 מערכות (6-4, 2-6, 2-6). בסיבוב הרביעי היא ניצחה את קוקו גוף מארצות הברית, הצעירה המפתיעה (גוף ניצחה את ונוס ויליאמס בסיבוב הראשון ובסבוב השלישי את נאומי אוסקה מיפן האלופה היוצאת ו-3 בעולם) ב-3 מערכות (7-67-5, 3-6, 0-6) ובשלב חצי הגמר היא ניצחה את אשלי ברטי מאוסטרליה (1 בעולם) בשתי מערכות (6-76-8, 5-7). לאחר הזכייה עלתה קנין למקום שישי בעולם, דירוג השיא שלה.
באליפות ארצות הברית שנערכה בתחילת ספטמבר אותה שנה היא הגיעה לסיבוב הרביעי שבו הפסידה לאליס מרטינס מבלגיה (דורגה במקום 16 בטורניר) בשתי מערכות (6-3, 6-3).
באליפות צרפת שנערכה באוקטובר אותה שנה היא הגיעה לראשונה בקריירה שלה, למשחק הגמר בטורניר זה, אך הפסידה לאיגה שוויונטק מפולין (שחקנית בלתי מדורגת) בשתי מערכות (6-4, 6-1). בשלב חצי הגמר היא ניצחה את פטרה קביטובה מצ'כיה (דורגה במקום 7 בטורניר) בשתי מערכות (4-6, 5-7).
סוף שבוע מטורף

| --- | --- |
עטיפת ה-DVD של הסרט
עטיפת ה-DVD של הסרט
 בימוי:  אילן מושנזון
 הופק בידי:  יעוד לבנון  דורון ערן
 תסריט:  אלי שרייבר
 עריכה:  ציון אברהמיאן
 שחקנים ראשיים:  אוסי הלל  דליק ווליניץ
 מוזיקה:  נחום היימן
 צילום:  גדי דנציג
 מדינה:  ישראל ישראל
 הקרנת בכורה:  1986
 משך הקרנה:  87 דקות
 שפת הסרט:  עברית
 סוגה:  קומדיה מטורפת 
 תקציב:  400,000 דולר
 הכנסות:  8,000 צופים בישראל
 דף הסרט ב־IMDb
 
סוף שבוע מטורף הוא סרט קולנוע ישראלי מסוגת קומדיה מטורפת משנת 1986 בבמויו של אילן מושנזון, עם אוסי הלל, דליק ווליניץ ודורון צפריר בתפקידים הראשיים.
העלילה היא על חלילנית המקבלת הודעה כי ימיה ספורים, נוסעת למלון ומחליטה להתאבד, שם היא עוברת חוויות מטורפות.
הסרט ספג ביקורות שליליות, וירד מהמסכים לאחר זמן קצר.
תקציר העלילה

נגה נרקיס (אוסי הלל) היא חלילנית מקצועית הנמצאת כעת בתחרות חלילנים. היא מגיעה לקליניקה של ד"ר תקווה (שמואל וולף). הוא מתבונן בצילום הגולגולת שלה ומראה לה שיש לה גידול ממאיר במוח. היא מתעלפת במקום, לאחר מכן היא יוצאת ונשכבת על הכביש במטרה להידרס אך לא מצליחה בכך ונאספת על ידי אנשים.
יניל (דליק ווליניץ) עוקב אחריה בתור בלש פרטי שנשכר על ידי אמה החורגת (אופליה שטראל) כדי לגלות היכן נמצא כל כספו של בעלה המנוח, אביגדור.
בינתיים מגלה ד"ר תקווה כי הגוש אותו אבחן כגידול אינו אלא חתיכת מיונז שנזל מהסנדביץ' של מזכירתו נחמה.
בינתיים מגיעה נגה למלון השרון בקבוצה של תיירות ונרשמת לחדר של תיירת שלא הגיעה. היא עולה לקומה גבוהה ומוכנה לקפוץ אלא שדייר בחדר צמוד רואה אותה ומשכנע אותה שלא תקפוץ. הוא עיתונאי מפוטר בשם נפתלי (דורון צפריר) והוא מחפש סקופים כדי לחזור לעבודה. הוא עומד לצלם את נגה אך במקום זה הוא נופל מגובה על יריעת בד וניצל.
מנהל המלון הוא אלחנן (גדעון שמר) ופקיד הקבלה הוא ציון (דב נבון). אלחנן רודה בציון ועל כל טעות הוא מצווה עליו לעמוד על שרפרף ואז סוטר לו.
במלון מסתובב גם מחבל ערבי (שאול מזרחי) ומחפש מקום להניח בו פצצה. משגיח הכשרות לייבל'ה (אריה מוסקונה) גונב מזון מהמלון בעזרת העבריין הרצל (איציק בן מלך) שגם חוטף תינוק כדי למסרו בכסף לאחת התיירות במלון. לייבל'ה משבית מדי פעם את חדר האוכל בגלל בעיות כשרות והמלון מאבד כוכבים.
במלון מתארח גם שר התיירות פרויקה (אבנר חזקיהו) שמסרב לתת ראיון לנפתלי.
יניל מגלה לנגה כי היא בריאה ומוצא בחליל שלה פתק עם מספר החלקה של אביה. האלמנה טוענת כי בעלה מכר את כל הרכוש שלהם ובכסף שקיבל רכש יהלום יקר ובלע אותו לפני מותו.
בסוף נפגשים כולם בבית הקברות שם כבר נמצאת האלמנה שחופרת בקבר. הרצל שמצא את הפצצה במלון ממהר ומניח את הפצצה בקבר החפור. כולם בורחים, אך לאחר הפיצוץ פורץ במקום נפט ונמצא היהלום היקר.
לבסוף מופיעה בכתובית כי האם החורגת קנתה בכספי הנפט את המלון והחזירה לו את כל הכוכבים. יניל ונגה באים להתארח במלון. כעת ציון הוא המנהל והוא זה שסוטר לאלחנן על טעויות.
צוות השחקנים

| שם השחקן/ית | שם הדמות | הערות |
| --- | --- | --- |
| אוסי הלל | נגה נרקיס |  |
| דליק ווליניץ | יניל | בלש פרטי |
| דורון צפריר | נפתלי | עתונאי |
| דב נבון | ציון | פקיד קבלה |
| גדעון שמר | אלחנן | מנהל מלון |
| אריה מוסקונה | לייבל'ה | משגיח כשרות |
| אופליה שטראל | גב' נרקיס | אלמנה |
| איציק בן מלך | הרצל | עבריין |
| שאול מזרחי |  | מחבל |
| שמואל וולף | ד"ר תקווה | רופא |
| אבנר חזקיהו | פרויקה | שר התיירות |
הערות שוליים

↑  מאיר שניצר, נחותון, חדשות, 18 בפברואר 1986
↑  ירון פריד, נפילה - "סוף שבוע מטורף" סגר שבוע אחד של הקרנה, חדשות, 23 בפברואר 1986
סטולין (מחוז משנה)

| --- | --- |
סמל סטוליןסמל סטולין
 מדינה:  בלארוס בלארוס
 מחוז:  ברסט (מחוז) ברסט
 רשות מחוקקת:  Stolin District Council of Deputies 
 בירת המחוז משנה:  סטולין 
 שטח:  3,342.06 קמ"ר
 גובה:  144 מטרים
 אוכלוסייה:  ‏
  ‑ במחוז משנה:  68,640 (1 בינואר 2024)
 קואורדינטות:  51°54′01″N 26°51′22″E﻿ / ﻿51.900277777778°N 26.856111111111°E﻿ / 51.900277777778; 26.856111111111 
 stolin.brest-region.gov.by
  מפת מיקום  מפה מפורטת   מיקום מחוז-משנה סטולין על מפת מחוז ברסט, ומפת בלארוס כולה  he tabBackground:;tabBorder:#aaa;defaultTab:0;
 
מחוז משנה סטולין (בבלארוסית: Столінскі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר סטולין.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סטולין 80,695 בני אדם. ההרכב האתני של האוכלוסייה במחוז היה: 97.3% בלארוסים, 1.2% רוסים, ו-0.9% אוקראינים. שפות הדיבור הנפוצות: בלארוסית (83.2%) ורוסית (14.7%).
סוכר וניל

| --- | --- |
צנצנת עם סוכר וניל
 
 מאכלים
 סוג:  תערובת תבלינים, sugar product 
 מרכיבים עיקריים:  Vanilla planifolia 
 
סוכר וניל הוא סוכר שנוסף לו טעם וניל. סוכר וניל משמש במגדנאות להעניק למנות טעם וניל. במתכונים רבים ניתן להחליף בין סוכר וניל לבין תמצית וניל וסוכר בנפרד.
סוכר וניל פופולרי מאוד באירופה, אך פחות נפוץ בארצות הברית.
הכנה

סוכר וניל תעשייתי עשוי מסוכר ומקלות וניל, או מסוכר מעורבב עם תמצית וניל (ביחס של שתי כוסות סוכר לכפית אחת של תמצית). קיים גם סוכר וניל זול יותר, העשוי רק מסוכר וונילין.
ניתן להכין סוכר וניל ביתי באופן מיידי באמצעות ערבוב של 400 גרם (2 כוסות) סוכר לבן עם זרעים ממקל וניל אחד. שיטה נוספת היא הוספת מקל וניל שלם לצנצנת אטומה עם 200 גרם סוכר לבן, ויישון התערובת למשך שבועיים לפחות. במשך הזמן הזה, נספגים בסוכר שמנים אתריים המצויים במקל הוניל. בשיטה זו, ניתן להחליף את הסוכר שנוצל בסוכר חדש ובכך להאריך מאוד את משך הניצול של מקל הוניל. טכניקה זו מאפשרת ניצול של מקלות וניל לא טריים שאינם מתאימים לבישול, ואף של מקלות שבושלו לאחר ייבושם.
שימוש

סוכר וניל ניתן לרכישה ארוז בשקיות במשקל 10 גרם, ומתכונים רבים מתייחסים לכמויות הנמכרות באריזות הקטנות הללו.
בהשוואה לתמצית וניל, סוכר הוניל נותן למאכל טעם עדין יותר. כאשר המתכון מכיל סוכר, החלפת חלק מהסוכר בסוכר וניל משיגה את התוצאות של תמצית וניל מבלי לשנות את מרקם המתכון.
הערות שוליים

↑  "Vanilla Flavored Sugar". McCormick (באנגלית). נבדק ב-2020-11-07.
↑  Drake, Angela. "The simplest recipe ever for vanilla sugar", Not Your Average American, 18 May 2013.
נמל התעופה חורחה ניוברי

נמל התעופה חוֹרְחֶה נְיוּבֵּרִי (בספרדית: Aeroparque Jorge Newbery) הוא נמל תעופה המשמש לטיסות ליעדים פנימיים ואזוריים של אזור המטרופולין של בואנוס איירס בארגנטינה.
נמל התעופה נפתח בשנת 1947 על קרקע שיובשה מהריו דה לה פלאטה. הוא נמצא כ-2 ק"מ ממרכז העיר בואנוס איירס בשכונת פלרמו, משתרע על שטח של 1,380 דונם ויש בו מסלול טיסה באורך של 2,100 מטרים וברוחב של 40 מטרים. הוא נמצא בבעלות ממשלת העיר בואנוס איירס ומתופעל בידי חברת "אארופוארטוס ארחנטינה 2000".
בנמל התעופה ממריאות ונוחתות מעל 350 טיסות יומיות לערים שונות בארגנטינה, ברזיל, צ'ילה, פרגוואי ואורוגוואי, וכן טיסות פרטיות, מוניות אוויר וטיסות שכר ליעדים מקומיים ובינלאומיים שונים. טיסות בינלאומיות ואזוריות אחרות ממריאות ונוחתות בנמל התעופה הבינלאומי מיניסטרו פיסטריני בעיר אסייסה (Ezeiza), הנמצא 38 ק"מ מנמל התעופה ניוברי. בשנת 2008 עברו בנמל 5.68 מיליון נוסעים.
הנמל קרוי על שם חלוץ התעופה הארגנטינאית, חורחה ניוברי.
תרשים נמל התעופה
נבחרת דנמרק בכדורגל נשים

נבחרת דנמרק בכדורגל נשים היא נבחרת כדורגל הנשים הלאומית של דנמרק. הנבחרת מנוהלת על ידי התאחדות הכדורגל הדנית. הדירוג הנוכחי של נבחרת דנמרק ברשימת הדירוג של פיפ"א, הוא המקום ה-12 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 6 נמדד לראשונה במרץ 2007, והדירוג הכי נמוך 20 נמדד לראשונה ביוני 2016.
הנבחרת העפילה ארבע פעמים לגביע העולם, ומעולם לא עברה את שלב רבע הגמר של הטורניר. לעומת זאת, באליפות אירופה, הדניות הגיעו עד למקום השני.
כל גביעי העולם

1991 – רבע גמר
1995 – רבע גמר
1999 – סיבוב ראשון
2003 – לא העפילה
2007 – סיבוב ראשון
2011 עד 2019 – לא העפילה
2023 – שמינית גמר
כל אליפויות אירופה

1984 - חצי גמר
1987 - לא העפילה
1989 - רבע גמר
1991 - מקום שלישי
1993 - מקום שלישי
1995 - רבע גמר
1997 - רבע גמר
2001 - חצי גמר
2005 - סיבוב ראשון
2009 - שלב הבתים
2013 - חצי גמר
2017 - מקום שני
שחקניות מפורסמות

קטרין פדרסן
מרטה פדרסן
הלה יינסן
פרניל הארדר
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
סנאפדרגון

Qualcomm MSM8225 - Snapdragon S4
"סנאפדרגון" (באנגלית: Snapdragon, מילולית: לוע הארי) היא משפחה של מערכות על שבב (Soc - System on a Chip) של חברת "קוואלקום" המבוססות על ארכיטקטורת ARM. חלק מהמעבדים הכלולים בשבב ה-Snapdragon מבוססים על ליבה שתוכננה על ידי ARM, ואילו אחרים פותחו באופן עצמאי על ידי "קוואלקום", תוך התבססות על ארכיטקטורת ARM.
לשבבי "סנאפדרגון" הראשונים הייתה ליבה מתכנון ARM וליבה מתכנון עצמאי של "קוואלקום" המכונה Scorpion (עקרב), ונמצאת בשימוש בדגמים רבים בשלוש הסדרות הראשונות במשפחה. בסדרה הרביעית הוחלפה ליבה זו בליבה המכונה Krait. השבבים כוללים מאיץ גרפי שתוכנן גם הוא על ידי "קוואלקום" ומכונה "אדרנו" (Adreno). ארבע סדרות המוצרים של "סנאפדרגון":
S1 - חד-ליבתי עד 1GHz
S2 - חד-ליבתי עד 1.4GHz
S3 - כפולי-ליבה עד 1.7GHz
S4 - כפולי ומרובעי ליבות (מרובעי הליבות מכונים: Snapdragon S4 Pro: עד 1.7GHz מרובעי או כפולי ליבות - מבוססי ליבת Krait), בחלקם מבוססי ליבת Krait
810,808 - מתומני-ליבה עד 2GHz, מבוססי ליבת Cortex™ A57 ובעלי תמיכה במסכים בעלי רזולוציית UHD (המכונה גם 4K) ותמיכה פי 10 בדור רביעי (LTE)
800 - מרובעי-ליבה עד 2.3GHz, מבוססי ליבת Krait 400 ובעלי תמיכה במסכים בעלי רזולוציית UHD (המכונה גם 4K)
600 - מרובעי-ליבה עד 1.9GHz, מבוססי ליבת Krait 300
400 - כפולי-ליבה מבוססי ליבת Krait עד 1.7GHz או מרובעי ליבה (מבוססי ליבת ARM Cortex™ A7) עד 1.4GHz
200 - מרובעי-ליבה (מבוססי ליבת ARM Cortex™ A5 או A7) עד 1.4GHz.
שימוש

שבבי "סנאפדרגון" (דגם MSM8255T מסדרה S2) היו בשימוש, בין השאר, במכשירי סמסונג גלקסי S פלוס.
שבבי ה-600 נמצאים בשימוש במכשירי הדגל שהוצעו באמצע 2013, ביניהם HTC One ו-סמסונג גלקסי S4 (בחלק מגרסאותיו).
שבבי סדרת ה-800 הוצעו במכשירים שיצאו בקיץ 2013, ביניהם Sony Xperia Z Ultra, LG G2, נקסוס 5 וסמסונג גלקסי S4 (בגרסת קוריאה הדרומית).
וכן בשנים הבאות, בשנת 2016 שווקו עם שבב 820: סמסונג גלקסי S7 (בחלק מהגרסאות), LG G5,‏ mi5 של שיאומי ועוד.
הערות שוליים

↑  קוואלקום מעדכנת מותג: מציגה את סנאפדרגון S1, S2, S3 ו-S4 אנאנדטק, שלישי באוגוסט 2011.
↑  מפרטי מוצרי סנאפדרגון - מתוך אתר קוואלקום
נרץ' (אגם)

| --- | --- |

 מידע כללי
 סוג:  אגם 
 מידות
 שטח:  79.2 קילומטר רבוע
 אורך:  12.8 קילומטר
 רוחב ממוצע:  10 ק"מ 
 מידע נוסף
 ‏אגן ניקוז:  199 קילומטר רבוע
 מדינות באגן הניקוז:  בלארוס 
 קואורדינטות:  54°51′09″N 26°44′59″E﻿ / ﻿54.8525°N 26.749722222222°E﻿ / 54.8525; 26.749722222222
  (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהנרץ'(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהנרץ'(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאנרץ'(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאנרץ'
 
אגם נרץ' (בבלארוסית: На́рач; ברוסית: На́рочь; בליטאית: Narutis; בפולנית: Narocz) הוא אגם בצפון מערב בלארוס (מחוז משנה מיאדזייל, Myadzyel, מחוז מינסק), באגן הנהר נריס (אנ') (הידוע גם בשם ויליה, Viliya).
גאוגרפיה

נרץ' הוא האגם הגדול ביותר בבלארוס. הוא חלק מקבוצת אגמי נרץ'. האחרים הם מיאסטרה (Miastra, ובבלארוסית - Мястра), באטורין (Batoryn, ובבלארוסית - Баторын) ובלדנאייה (Blednaje, ובבלארוסית - Бледнае). הוא נוצר לפני כ-11 אלף שנים, לאחר עידן הקרח בפליסטוקן. שטחו 79.6 קמ"ר, אורכו המרבי 12.8 ק"מ, עומקו המרבי 24.8 מטר ועומקו הממוצע 8.9 מ'. נפחו 710 מיליון מ"ק. האגם מוקף ביערות אורן. הנהר נרץ' זורם ממנו. בין השנים 1921–1939 היה הנרץ' האגם הגדול ביותר בפולין.
אטימולוגיה

בלשנים סבורים כי שמו של האגם נובע מהשורש ההודו-האירופי נאר (nar), שלעיתים קרובות מופיע בשמותיהם של גופי מים (למשל נהרות הנארה (אנ') והנריס (אנ')).
היסטוריה

התיישבות אנושית ליד האגם החלה לפני כ-10,000 שנה. ארכאולוגים גילו תלי קבורה רבים של בני העמים הבלטים והסלאבים שחיו סביב האגם. מאז ימי הביניים, התקיימו התושבים המקומיים בעיקר מדיג וחקלאות. במאה ה-19 התפרנסו בעיקר מדיג סרטנים. במהלך מלחמת העולם הראשונה, היה האזור סביב האגם מוקד למתקפת אגם נרץ' (מרץ-אפריל 1916), התקפה של הצבא הרוסי הקיסרי על הצבא הגרמני. בשנת 1919 הלחין המלחין הגרמני זיגפריד ואגנר שיר של גינתר הולשטיין (1892–1931) על הקרב, שיר בשם Nacht am Narocz (לילה באגם נרץ').
בשנות ה-30 של המאה ה-20 יצאו דייגי האגם נגד שלטונות פולין בהגנה על זכותם לדוג באגם. מ-1950 הפכו גדות האגם לאתר נופש תיירותי פופולרי, בעיקר עיירת הנופש נרץ'. ליד האגם הוקם מחנה צופים בעל חשיבות לאומית - זובריונוק (Zubryonok). לאחר פירוק ברית המועצות עבר המחנה שינוי, והוכר כמחנה נופש לאומי לילדים בשם "זוברניה" (Zubrania). כיום זהו מחנה נופש מרכזי לילדים בבלארוס.
בשנת 1999 יצרה ממשלת בלארוס את הפארק הלאומי נרצ'נסקי (Narachanski).
פאונה

באגם נרץ' שוכנים 22 סוגי דגים, בהם צלופח, זאב נהרות ואחרים. על החוף ועל איי האגם מקננות ציפורים שונות, בהן ברבור מצוי, שלך וטבלן גמדי. במאה ה-20 הפך הצלופח לדג המשווק ביותר מהאגם.
ראו גם

נארוץ'
הפארק הלאומי נרץ'
נרץ' (נהר)
מתקפת אגם נרץ'
הערות שוליים

↑  "Main characteristics of the largest lakes. Main Geographic Characteristics of the Republic of Belarus". Land of Ancestors. 2012. אורכב מ-המקור ב-2013-09-29. נבדק ב-30 באוגוסט 2013. {{cite web}}:  (עזרה)
↑  E.M. Pospelov, Geograficheskie nazvaniya mira (Moscow: Russkie slovari, 1998), p. 283.
| --- | --- |
בקרת זהויות :  NKC: ge968775
סופ קילז

| --- | --- |
 תקופת הפעילות:  מ-1998
 סוגה:  מוזיקה ערבית, מוזיקה אלקטרונית
 חברת תקליטים:  עצמאים
 soapkills.com
 חברים
 זיאד חמדאן, יסמין חמדאן
 חברים לשעבר
 רַבִּ֫יעְ מְרוּוֶה, וואליד סאדק
 
סופ קילז (באנגלית: SoapKills; בערבית: الصابون يقتل, תעתיק מנוקד: "אַ-סַּאבּ֫וּן יַ֫קְתֻל", פירוש: "הסבון הורג") היא להקת אינדי-פופ לבנונית. הקבוצה שהוקמה בשנת 1997 על ידי יסמין חמדאן וזיאד חמדאן מתוך כוונה לשלב מוזיקה ערבית קלאסית ומוזיקה אלקטרונית.
היסטוריה

יסמין חמדאן וזיאד חמדאן, כחלק מסצנת השוליים בביירות, לבנון. שאבו השראה מהמוזיקה הערבית הקלאסית והסצנה האלקטרונית החדשה שהתבססה בביירות. הם החליטו יחד להקים את הלהקה בשנת 1997.
שם הלהקה מבוסס על שמו של שיר שכתב זייד על בנייתה מחדש של ביירות אחרי מלחמת האזרחים בלבנון.
תחילה הכלי האלקטרוני המרכזי בלהקה היה המערכת גרוב: Roland MC-303 אותה רכש מלהקתה הקודמת של יסמין חמדאן שהתפרקה.
הלהקה הופיעה בהרכבים שונים במהלך השנים, הם הקליטו את אלבומם Bater בשנת 2001, לשם כך הצטרפו להרכב רַבִּ֫יעְ מְרוּוֶה וואליד סאדק אשר ניגנו בחליל וחצוצרה, אחר כך נשארו להקלטת האלבום Cheftak ב-2002.
לאחר צאת שני האלבומים הופיעה הלהקה ברחבי אירופה, סוריה, מצרים, ירדן, לבנון ואוסטרליה.
ב-2002 שיתפו פעולה הצמד עם האמנית לַמְיַא ז'ורייז' ומכרם חמדאן בהפקת פסקול למחול.
בשנת 2005 הוציאה הלהקה את אלבומם Enta Fen, אלבום המשלב חומרים חדשים וגרסאות רמיקס לשירים קודמים.
בשנת 2006 עברה יסמין חמדאן לפריז, צרפת. הלהקה לא התפרקה אך לא מרבה להופיע.
בשנת 2015 הוציאו אלבום אוסף לשירי הלהקה.
במשך השנים הוצגו שירי הלהקה בפסי קול לסרטי קולנוע בלבנון כמו A Perfect Day משנת 2005. ו-What Shoes משנת 2006.
פרויקטי סולו

זיאד הקים במקביל לסופ קילז גם להקה משלו בשם "הממשלה החדשה". יסמין חברה למפיק המוזיקלי מירוואייס לפרויקט בשם Y.A.S. המשלב גם הוא מוזיקה ערבית עם אלקטרונית.
יסמין הוציאה ב-2013 את אלבום הסולו שלה Ya Nass אשר הופץ בתפוצה בינלאומית דרך חברת התקליטים העצמאית Crammed Discs.
דיסקוגרפיה

2001: Bater
2002: Cheftak
2005: Enta Fen
2015: The Best of Soapkills (אוסף).
הוצאות לא רשמיות
1998: LOST
1999: Live at Circus.
הערות שוליים

↑  ניצן אנגלברג ויניב יורקביץ', "רעש איזורי" פרק רביעי- ניצן אנגלברג ויניב יורקביץ' על המוזיקה של לבנון, באתר קולומבוס - מגזין לאוהבי מוזיקה, ‏29.05.2015
| --- | --- |
בקרת זהויות :  MusicBrainz: c88d9941-9965-4188-a498-4c346646c072
סופיה פולגאר

| --- | --- |

 לידה:  2 בנובמבר 1974 (בת 49) בודפשט, הרפובליקה העממית ההונגרית 
 הדרגה הגבוהה ביותר:  אמן בינלאומי
 מד כושר מרבי:  2540 (דצמבר 1999)
 מד כושר נוכחי:  לא פעילה, 2450 ‏(אוקטובר 2024)
 מקצוע נוסף:  אספרטנטיסטית 
 מדינה:  הונגריה, ישראל, קנדה
 
סופיה פולגאר (בהונגרית: Polgár Zsófia;‏ 2 בנובמבר 1974, בודפשט) היא שחמטאית הונגרית-ישראלית בדרגת אמן בינלאומי.
ביוגרפיה

נולדה בהונגריה ללאסלו פולגאר וקלרה פולגאר. אביה אימן אותה ואת שתי אחיותיה, הבכורה סוזן והצעירה יהודית פולגאר, והן הפכו לילדות פלא בשחמט. הוא אף לימד אותן את השפה הבינלאומית אספרנטו.
ב-7 בפברואר 1999 התחתנה עם רב-האמן הישראלי, ד"ר יונה קוסאשווילי, ועלתה לישראל. לזוג שני ילדים ילידי ישראל. אחד מהם, יואב, השתתף בעונה הרביעית של נינג'ה ישראל. בהמשך עברה עם משפחתה לקנדה, שם עבד קוסאשווילי כאורתופד מנתח, ולאחר מכן חזרה לגור בראשון לציון שבישראל.
בשיאה דורגה פולגאר במקום השישי בין השחמטאיות בעולם. פרשה משחמט תחרותי ביולי 2010.
בנובמבר 2016 ערכה משחק סימולטני בכנסת ישראל.